Lasconi: Am două nume pentru șefia SRI
Elena Lasconi, candidatul USR la alegerile prezidențiale, calificată în turul doi, susține că are în minte două nume pentru șefia SRI în cazul în care va ajunge la Cotroceni, transmite news.ro. 'Trebuie să fie buni profesioniști, integri și patrioți', arată descrierea făcută de Elena Lasconi. De asemenea, președintele USR îi acuză pe actualii șefi ai serviciilor secrete că nu și-au făcut treaba înainte de alegerile prezidențiale. 'E grav că Putin influențează alegerile prezidențiale și cele parlamentare din România', susține Lasconi. Cât despre Călin Georgescu, Elena Lasconi îl numește un 'individ în spatele căruia e clar că e ceva militarizat'.